b'\n_START_ARTICLE_\nGlomerulna ovojnica\n_START_SECTION_\nFiziologija\n_START_PARAGRAPH_\nProces filtracije krvi v Bowmanovi ovojnici se imenuje ultrafiltracija oziroma glomerulna filtracija. Normalna hitrost filtracije zna\xc5\xa1a 125 ml/min, kar pomeni, da se celotna prostornina krvi v enem dnevu prefiltrira 36-krat._NEWLINE_Ovojnico lahko prehajajo vse beljakovine, manj\xc5\xa1e od okoli 30 kilodaltonov, \xc4\x8deprav dodatno oviro predstavlja negativni naboj molekul, ker so tudi bazalna membrana in podociti negativno nabiti._NEWLINE_V Bowmanov prostor prosto prehajajo majhne molekule, kot so voda, glukoza, natrijev klorid, aminokisline in se\xc4\x8dnina, ne pa krvne celice in ve\xc4\x8dje molekule._NEWLINE_Posledi\xc4\x8dno je filtrat, ki zapu\xc5\xa1\xc4\x8da Bowmanovo ovojnico in prehaja v proksimalni zviti tubul, po sestavi podoben krvni plazmi.\n_START_SECTION_\nKlini\xc4\x8dni pomen\n_START_PARAGRAPH_\nOcena glomerulne filtracije (GFR, angl. glomerular filtration rate) je diagnosti\xc4\x8dni test za ugotavljanje ledvi\xc4\x8dne funkcije. Zmanj\xc5\xa1ana hitrost glomerulne filtracije je lahko znak ledvi\xc4\x8dne odpovedi.'